पाएं अपने शहर की ताज़ा ख़बरें और फ्री ई-पेपरडाउनलोड करें
श्री गुरु तेगबहादुर जी का 400 साला प्रकाश पर्व सिक्ख समाज ने श्रद्धा-भक्ति और सेवाभाव से मनाया। गुरु जी के प्रकाश पर्व को विशेष बनाने के लिए श्री गुरुसिंघ सभा ने दुख निवारण समिति का गठन किया।
यह समिति कोरोना का घर पर इलाज करवा रहे लोगों को जिनका ऑक्सीजन स्तर 90 के आसपास हैं, उन्हें घर पर ही ऑक्सीजन कंसंट्रेटर और सिलेंडर उपलब्ध करा रही है, ताकि घर में इलाज के दौरान किसी व्यक्ति को समस्या का सामना नहीं करना पड़े। इस समिति के पास पांच लीटर क्षमता वाले तीन ऑक्सीजन कंसंट्रेटर और 10 छोटे-बड़े ऑक्सीजन सिलेंडर हैं। इनसे अब तक 10 से अधिक जरुरतमंदों को इलाज में यह समिति सहयोग कर चुकी हैं।
समिति के मुख्य सलाहकार सिंदरपाल सिंघ चावला ने बताया फिलहाल तीन ऑक्सीजन कंसंट्रेटर मशीन है। चार और मशीनों के लिए बुकिंग की है। सिक्ख समाज के लिए अलग से बफर स्टाक रखा है। इसके अलावा 90 प्रतिशत से ऊपर ऑक्सीजन लेवल वाले जो लोग घर पर इलाज करवा रहे हैं, ऐसे जरुतमंदों को ऑक्सीजन कांसंट्रेटर और सिलेंडर की सेवा न्यूनतम शु:ल्क पर दे रहे हैं।
आने वाले समय में व्हील चेयर, एयर बेग, वॉकर्स, पैरालाइज मरीजों के लिए हेंड वाले बेड और फिजियोथैरेपी सेंटर शुरू करने का प्रयास किया जाएगा। समिति का संचालन श्री गुरु सिंघ सभा कार्यालय से ही किया जा रहा है।
समिति में यह लोग शामिल - 11 लोगों की इस समिति में मुख्य सलाहकार सिंदरपाल सिंघ चावला, अध्यक्ष गुरजीत सिंघ चावला और सचिव तजिंदर सिंह टुटेजा को बनाया गया है। समिति में बलवीर सिंघ चावला, सुमित चावला, भूपेंद्र सिंघ मोंगा, सुरजीत सिंघ चावला सहित अन्य लोगों को शामिल किया गया है।
घर पर ही मनाया प्रकाश पर्व
नौंवे गुरु श्री तेगबहादुर जी के प्रकाश पर्व को 400 साल पूरे होने पर सिक्ख समाज के लोगों ने पारंपरिक रूप से उत्सव मनाया। हालांकि कोरोना कर्फ्यू के कारण गुरुद्वारा में सामूहिक रूप से कार्यक्रम नहीं हुए। यहां ज्ञानी जसवीर सिंघ राणा ने पाठ किया।
इसी दौरान ऑनलाइन रहकर श्रद्धालुओं ने घर पर सहज पाठ (खुला पाठ) का समापन किया। ऑनलाइन कार्यक्रम करीब आधे घंटे तक चला। इसके बाद गुरुद्वारा में कथा और अरदास के बाद हुकुमनामा लिया।
इस तरह कर रहे सिलेंडर की व्यवस्था
समिति सदस्यों ने बताया कि श्री गुरु सिंघ सभा द्वारा दो साल से एम्बुलेंस भी संचालित की जा रही है। खंडवा से इंदौर मरीज को ले जाने पर आते समय यह एम्बुलेंस वहां से सिलेंडर भी ले आती है। अधिक जरुरत होने पर अलग से भी वाहन सिलेंडर लेने भेज रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn